Weduwee (66) op plaas vermoor | Maroela Media
Irene Vermaak, wat alleen op die plaas gewoon het sedert haar man nege jaar gelede dood is, se liggaam is vroegaand deur 'n buurman gevind.
"Dit is in dié stadium nie presies bekend hoe laat sy vermoor is nie. Dit moes tussen 17:00 en 19:00 plaasgevind het," het ao. Tommy Tomlinson, polisiewoordvoerder, Woensdag aan Maroela Media gesê.
Vermaak was op 'n gereelde grondslag met 'n radiostelsel in verbinding met omliggende boere en daar is onraad vermoed toe sy nie omstreeks 19:00 ingeroep het nie.
"'n Buurman, wat sowat 'n kilometer van haar af woon, het gaan ondersoek instel en op haar liggaam afgekom. Haar keel is met 'n mes gesny," het Tomlinson gesê.
Tomlinson het gesê daar was geen sigbare tekens dat enigiets van waarde uit die huis gesteel is nie. "Die moontlikheid word ondersoek of enige geld van haar gesteel is."
Die Devon-polisie ondersoek 'n saak van moord en ander sake kan later bygevoeg word soos wat die ondersoek vorder. Dit is nog nie bekend hoeveel verdagtes by die voorval betrokke was nie. "Die forensiese eenheid is vandag op die toneel om meer inligting in te samel," het Tomlinson gesê.
RIV tannie!!!Mag jy veilig by JESUS rus.
Ons mense word stelselmatig uitgemoor en geen haan kraai daarná nie. Dit is skrikwekkend!
Dis vreeslik!! RIP Irene Vermaak
Irene Vermaak was die mooiste mensie ooit! Sy het soveel liefde in haar gehad vir almal wat sy teegekom het! Mag die wat dit gedoen het, in die hel brand! Geen genade vir hulle nie! Die doodstraf moet teruggebring word! Irene Vermaak, ek sal jou altyd onthou as die persoon wat almal liefgehad het, sonder enige oordeel! Jou nalatenskap van onvoorwaardelike liefde sal voortleef in hulle wie jy aangeraak het! Rus in Vrede my ander Moeder!
Ons moet net lank genoeg vergewe en vergeet dan is daar niemand meer oor om vermoor te word. Ons woon in in 'n geknelde land.